जियो कंपनी अपने JioPhone और JioPhone 2 के लिए एक्सक्लूसिव रीचार्ज प्लान भी दे रही है. सबसे सस्ता प्लान 49 रुपये का है जिसमें अनलिमिटेड वॉयस कॉल, 50 एसएमएस और 1 जीबी 4जी डेटा प्रदान किया जाता है. इसकी वैधता 28 दिनों की है. अगला रीचार्ज पैक 99 रुपये का है. 28 दिनों की वैधता वाले इस पैक में अनलिमिटेड वॉयस कॉल, 300 एसएमएस और हर दिन 500 एमबी 4जी डेटा मिलता है. सबसे महंगा पैक 153 रुपये का है. इसमें यूज़र को 99 रुपये वाले रीचार्ज पैक के ही सारे फायदे मिलते हैं, लेकिन हर दिन इस्तेमाल के लिए 1.5 जीबी 4जी डेटा दिया जाता है. इसके अलावा सारे पैक में जियो ऐप्स का सब्सक्रिप्शन भी मुफ्त है.